Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите Соња Стефановска, со службена легитимација број 28-0010, изврши вонреден инспекциски надзор над субјектот ЈУМ Центар за социјална работа Струга, со седиште во Струга ул. Димитар Влахов бб, застапуван од Директорот Мевмед Халили со Записник број ИП1 16-26 од 22.09.2023, ја утврди фактичката состојба и врз основа начлен 338 од Законот за социјалната заштита („Службен весник на Република Северна Македонија” број 104/2019,146/2019,275/2019, 302/2020, 311/2020, 163/2021, 294/2021, 99/22, 236/22 и 65/23), на ден 02.10.2023 година го донесе следното

**РЕШЕНИЕ**

Се наредува на Мевмед Халили, Директор на ЈУМ Центар за социјална работа Струга, за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и 53/2021), подзаконските, општите, поединечните и другите акти донесени врз нивна основа, да ги преземе следните мерки во определените рокови:

 1. Центарот да изработува стручна документација-Наод и мислење на стручен работник, вклучен во работата со корисникот, Наод и мислење на стручен тим, вклучен во работата со корисникот и План за индивидуална работа, при спроведување на мировна постапка на брачните партнери и доставување на мислење за доверување на малолетни деца до судот, вонбрачно доверување на малолетни деца, донесување на решение за одржување на лични односи и непосредни контакти на малолетно дете со родителот со кого не живее, согласно член 275 и 281 од Законот за социјалната заштита и член 26 став 1 точка 2, 3 и 4 од Правилникот за начинот на водење и соджина на евиденцијата за корисниците на правата од социјална заштита и документацијата за стручната работа(„Службен весник на Република Македонија,, број 171/2011).

Центарот да изработува стручна документација- Наод и мислење на стручен работник, вклучен во работата со корисникот, Наод и мислење на стручен тим, вклучен во работата со корисникот при издавање на патна исправа, согласно член 281 од Законот за социјалната заштита и член 26 став 1 точка 2 и 3 од Правилникот

**Рокот за извршување на изречената инспекциска мерка изнесува 30 дена од приемот на решението и постојано.**

2. Центарот да врши увид во домот на родителите за да има увид за станбените и материјални услови на децата, при доставување на мислење за доверување на малолетни деца до судот, вонбрачно доверување на малолетни деца, донесување на решение за одржување на лични односи и непосредни контакти на малолетно дете со родителот со кого не живее, согласно член 274 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението и постојано.**

 3. Центарот да го извести судот за Н.Џ.Б. со број УП1 08-73 од 25.01.2023 година, дека неможи да спроведи мировна постапка и да даде мислење за доверување на малолетни деца, поради недостапност на странките, согласно член 237 став 2 точка 2 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано.**

4. Центарот да го известува судот во законскиот рок од три месеци од приемот на известувањето од судот за мирење на брачните другари и доверување на малолетни деца, согласно член 237 став 3 и 4 од Законот за семејството.

 **Рокот за извршување на изречената инспекциска мерка изнесува 30 дена од приемот на решението и постојано.**

 5. Центарот да донесува решение за начинот на одржување на лични односи и непосредни контакти на таткото со малолетните деца, во законски рок од два месеци, согласно член 79 став 1 од Законот за семејството.

**Рокот за извршување на изречената инспекциска мерка изнесува 30 дена од приемот на решението и постојано.**

 6. Центарот да зема писмена изјава од родителот дали се согласува или одбива да даде согласност за иселување во странство, за издавање на патна исправа, или во постапка за развод на брак и доставување на предлог мислење за доверување на малолетни деца, согласно член 263 и 292 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението и постојано.**

 7. Центарот да го доставува решението за давање согласност за издавање на патна исправа до МВР и до двата родители, со цел да им овозможи право на правна заштита, согласно член 263 Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението и постојано.**

8. Во Уписникот УП1 кој се води во Центарот да се впишува соджината во соодветните рубрики, согласно член 14-а од Законот за семејството и член 16 и 19 од Правилникот.

**Рокот за извршување на изречената инспекциска мерка изнесува 30 дена од приемот на решението и постојано.**

 9. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**Образложение**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторот Соња Стефановскасо службена легитимација 28-0010 изврши вонреден инспекциски надзор на ден 14. и 21. 09. 2023 година во ЈУМ Центар за социјална работа Струга, со седиште во Струга ул. Димитар Влахов бб, застапувано од Директорот Мевмед Халилии се состави Записник број Уп1 16-26 од 22.09.2023 година, во кој се констатирани недостатоци и неправилности при спроведување на мировна постапка на брачните партнери и доставување на мислење за доверување на малолетни деца до судот, вонбрачно доверување на малолетни деца, донесување на решение за одржување на лични односи и непосредни контакти на малолетно дете со родителот со кого не живее, давање согласност за патување во странство, или за издавање на патна исправа.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број УП1 16-26 од 02.10.2023.

Инспектор за социјална заштита

 Соња Стефановска